runetrust/blame-folketinget-dk huggingface dataset:
Keld Albrechtsen (EL), 2002-11-12:
Det, vi foreslår, og vi har fremsat et forslag til folketingsbeslutning om det i dag, så interesserede medlemmer kan allerede nu hente forslaget ovre på hylderne, er, at de kommuner, som hidtil ikke har villet yde et bidrag til at løse de boligsociale problemer og ikke har sørget for at få bygget almene boliger eller kun bygget meget få, skal indbetale pengene, som så skal bruges til at skubbe i en fond til nybyggeriet, der så kan bruges til at finansiere den statslige andel af nybyggeri, som så samtidig - det ligger der et lovforslag om derovre - sættes op til 14 pct. for at fastholde en ordentlig, god byggetakt i det almene byggeri.
Pernille Rosenkrantz-Theil (EL), 2004-09-07:
Det er altså ikke nok med en ny regering; vi bliver nødt til at have en anden politik. For vores vedkommende er det altså de 800.000 personer, der er uden for arbejdsmarkedet, som er det vigtigste problem, men det er også den største mulighed for fremtidens velfærdssamfund.
Per Stig Møller (KF), 2007-03-28:
Drabene på to af oprørsbevægelsens centrale samlende skikkelser i sommeren 2006, terroristen Basajev og Abdul-Khalim Sadulajev er utvivlsomt også en medvirkende faktor til, at løsrivelsesbevægelsen i dag står splittet og ganske svagt.
Søren Espersen (DF), 2022-04-08:
Altså, det er i mine øjne – og min fornemmelse er sikkert lige så god som hr. Søren Søndergaards – udelukkende, fordi Danmark var så heldig at komme med i NATO-pagten i 1949, at vi ikke har haft nogen trusler imod os, imod vores land og vort folk.
Kristian Thulesen Dahl (DF), 2002-03-20:
Det skyldes, at de ikke har tilstrækkelig tillid til det offentlige sygehusvæsen, men får vi det offentlige sygehusvæsen til at fungere bedre og giver patienten et krav på at lade pengene følge med, bliver incitamentet til at tegne private sygeforsikringer naturligvis meget mindre.
Kristian Thulesen Dahl (DF), 2003-04-01:
Hr. Buksti henviste i sit ordførerindlæg for lidt siden til offentlighedslovens bestemmelser og tilkendegiver dermed, at disse dokumenter ikke er omfattet af offentlighedslovens bestemmelser, korrekt, men at det så altså er en ren politisk afgørelse.
Ane Halsboe-Jørgensen (S), 2023-02-22:
Men derudover rejser det jo også et mere generelt spørgsmål i forhold til spørgerens parti, altså om det er en generel tendens, at vi i alle beregninger skal indsætte solnedgangsklausuler og så regne efter, og at vi, hvis det så ikke holder vand, skal lade dem udløbe igen.
Peter Christensen (V), 2016-03-02:
Og det mener jeg faktisk er en forkert prioritering i en tid, hvor både vejret og i øvrigt flygtninge og andre problemstillinger jo taler for, at vi skal have et statsligt beredskab, der kan gå ind og hjælpe de kommunale beredskaber, politiet og andre, der måtte have brug for assistance.
Kristian Thulesen Dahl (DF), 2021-12-17:
Nu har vi jo haft en stor diskussion i forhold til en afgørelse i mandags, og respekt for den osv., og altså, i en retsstat har Højesteret dømt den pågældende, vi taler om her, en somalier, for et voldeligt overfald på tidligere tegner Kurt Vestergaard og idømt ham 10 års fængsel – 10 års fængsel for terror.
Line Barfod (EL), 2010-03-04:
Jeg kunne godt tænke mig, at der også var nogle af de borgerlige ordførere, der gik op og kunne forklare, hvordan man ønsker at stemme til ændringsforslaget, og ville forklare, hvorfor man mener, at der er syge mennesker, som helt skal fratages deres indkomst, og om man mener, at folk bliver hurtigere raske, hvis de skal bruge deres ressourcer på at finde ud af, hvordan de skal betale deres husleje, og hvordan de skal få råd til at købe mad, end hvis de ved, at de er sikret en indkomst, indtil de enten er blevet raske og er kommet tilbage på arbejdsmarkedet eller er kommet i fleksjob eller er endt på førtidspension.
Andreas Steenberg (RV), 2020-12-22:
For at give et svar til asfaltindustrien, som jeg jo også kender, vil jeg sige, at der i finansloven og aftalerne bag er lagt op til, at kommunerne får et ret stort råderum til anlæg, som jeg er sikker på at de vil bruge bl.a. til at vedligeholde veje, og der er afsat en stor pulje penge til cykelstier.
Morten Helveg Petersen (RV), 2003-09-09:
Jeg er lige ved at tro, at det billede, jeg har af Poul Schlüter, der hænger på min opslagstavle, er jeg nødt til at hænge med ansigtet indad, fordi han ville græmme sig over nogle af de ting, der foregår i forhold til ansvarlighed i den økonomiske politik i dag.
Laura Lindahl (LA), 2017-01-12:
Målsætningen er jo at få flere ledige i arbejde, og der er det rigtig nok, at der står vi i en situation, hvor vi må erkende, at der kan være behov for kvalificeret arbejdskraft, og det er jo lige præcis det, vi så gerne vil med udmøntningen her, nemlig at kunne opkvalificere flere.
Victoria Velasquez (EL), 2025-10-21:
Jeg kan huske, at for en del år siden var det Ase, der lavede en stor undersøgelse, hvor vi bl.a. kunne se, at noget af det, der holder mange, bl.a. kvinder, tilbage fra at ville være selvstændige, var den manglende tryghed i forhold til bl.a. barsel, og der er andre undersøgelser, der bekræfter det samme.
Anne Baastrup (SF), 2004-04-15:
Jeg oplever, at de problemstillinger, der var i udvalget, som de forskellige ordførere undervejs med de skiftende beslutningsforslag, som Kristeligt Folkeparti, Kristendemokraterne, kom med, hvorefter flertallet så barslede med et lovforslag, som ministeren så stort set overtog, var velovervejede og belyste emnet grundigt.
Vibeke Peschardt (RV), 2000-05-05:
Og så vil jeg sige, at hvis vi tager en lille benzinstation eller en slagterbutik eller noget som helst andet, så er der altså ikke det samme vrøvl og ballade med dem, når de får et påbud fra kommunen om, at de skal lave et udsugningsanlæg, eller de skal støjdæmpe, eller de skal gøre noget andet.
Villy Søvndal (SF), 2004-04-27:
Er det ikke tankevækkende, at vi tvinger lavindkomstgrupper i det her samfund, indkomster på 5.000 kr. om måneden eller mindre, til at bidrage skattemæssigt til, at den ældre ude i Gentofte, der har en fantastisk høj indkomst, en fantastisk høj friværdi i ejendommen, til at de via deres skat skal bidrage til, at også den fantastisk rige børnefamilie kan få lov til at få nogle skattemidler overført fra den fattige kontanthjælpsmodtager eller fra den fattige lavindkomstfamilie, der stort set kun har til det daglige brød?
Per Ørum Jørgensen (KF), 2008-04-04:
Men regeringen har jo presset meget hårdt på, og med en god portion held vil jeg sige, så man allerede i indeværende år vil have fastlagt EU's samlede energipolitik, og dermed mener jeg absolut, at der er mulighed for, at vi i 2010 så også kan leve op til målsætningen om, at 5¾ pct. skal være biobrændstoffer.
Nick Hækkerup (S), 2021-05-20:
Så er det min forventning, at ikke alene regeringen, men også de partier, som vi i fællig har fremsat et forslag med i forhold til at kriminalisere identitetstyveri, altså SF, Enhedslisten og Det Radikale Venstre, vil sige, at da er en god idé med den her kriminalisering, og de vil glæde sig over, at der nu kommer et lovforslag i løbet af det her kalenderår, hvor kriminaliseringen så vil finde sted.
Jacob Jensen (V), 2011-12-07:
Det er rigtigt, som ministeren bemærker, at bl.a. i forbindelse med finanslovaftalen er der jo netop blevet indgået den her aftale med Enhedslisten om tilførelse af 500 mio. kr. med den hensigt, at man skulle lave minimumsnormeringer for antallet af pædagoger i daginstitutionerne.
Jesper Langballe (DF), 2004-02-25:
Jeg må jo sige i anledning af den der lille yndefulde pas de deux, som fru Gerner Nielsen og hr. Kamal Qureshi opførte om mit forkvaklede menneskesyn, at det vil jeg ikke blive ved med at kævles om, men bare citere, hvad Martin A. Hansen lader en person skrive i den fortræffelige roman
Christian Friis Bach (RV), 2014-05-09:
Og vi anerkender nu, at ministeren har taget initiativ til at sørge for, at fleksboligerne følger matriklen og ikke manden eller konen for den sags skyld, at der er mulighed for nu at have fleksboligstatus permanent på en ejendom, sådan at man kan skabe sikkerhed omkring belåning og salg.
Ole Sohn (SF), 2003-03-12:
Er det en smidiggørelse og en bedre støtte til unge kunstnere, at man nedlægger en ordning, så de slet ikke har nogen muligheder, og at man siger, at nu må de konkurrere med andre kunstnere i Kunstfonden, hvis bevillinger til samme formål i øvrigt er blevet skåret ned, så der samlet set er færre midler overhovedet, der kan gives til støtte for aktiv kunst, herunder unge kunstnere?
Anders Fogh Rasmussen (V), 2008-11-12:
Det kan køre op og ned, men generelt har der været stigninger, og det rammer alt andet lige de socialt dårligst stillede hårdest, og derfor er det i alles fælles interesse, at Den Europæiske Centralbank ifølge EU-traktaten har som sit primære mål at sikre prisstabilitet.
Claus Hjort Frederiksen (V), 2009-05-13:
Så må jeg sige, at for regeringen er det helt afgørende, at vi doserer vores politik på den rigtige måde, sådan at vi bereder danskerne den mest skånsomme vej gennem krisen, og sådan at vi, når opsvinget igen kommer, vil være i stand til at udnytte opsvinget.
Jakob Sølvhøj (EL), 2015-11-17:
Men jeg vil bare fredsommeligt spørge ordføreren, om ordføreren er indstillet på sammen med Enhedslisten at underkaste den analyse, der nu er lavet, et meget grundigt eftersyn i udvalgsarbejdet og, såfremt det viser sig, at konsulentrapportens virkelighed ikke svarer til skolernes virkelighed, så at finde andre løsninger end dem, der ligger i forliget fra den 2. oktober.
Bjarne Laustsen (S), 2013-03-14:
Dengang sagde vi, at hvis vi lavede et eller andet system, hvor vi lavede en toldning – det stod endda i et forslag, at vi kunne gå ind og lave noget, men man var bare ikke parat til at implementere det – så havde vi løst problemerne med både forskning, udvikling, kontrol og alt muligt andet og især det her med, hvordan man kan få yngre fiskere ind.
Gitte Seeberg (KF), 2002-05-21:
Vi er glade for rigsfællesskabet og for det nære forhold til Færøerne og færingerne. Vi nærer med andre ord ikke noget selvstændigt ønske om, at Færøerne skal være selvstændigt. Skulle et flertal blandt den færøske befolkning imidlertid ønske, at Færøerne i fremtiden skal være selvstændigt, vil vi ikke modsætte os dette.
Jakob Axel Nielsen (KF), 2010-02-09:
Jeg synes jo, jeg har svaret, at forslaget i bund og grund er sympatisk, men at alting er udtryk for en prioritering, og at vi i regeringen – i tråd med den tradition, der har været i Danmark, ikke skabt af os, men som går mange, mange år tilbage – har valgt at satse på den forebyggende tandpleje, hvilket har gjort, at danskere forlader ungdomsalderen og går ind i voksenalderen med de bedste tænder i Europa.
Lars Løkke Rasmussen (V), 2009-11-04:
Hvis man ser på robustheden af den danske økonomi, vil man se, at det eneste, der kan forklare, at der kom pres på kronen, og at Nationalbanken derfor var nødt til at etablere en rentemarginal i forhold til sammenlignelige lande i eurozonen, er det forhold, at der er en sidste snært af tvivl om, hvorvidt vi står fast på fast krone-politikken; sådan er det.
Jane Heitmann (V), 2020-12-18:
Og når jeg siger det på den måde, er det jo, som jeg også sagde i talen, fordi der er ca. 7.000 ufaglærte derude, og hvis man laver en relativt kort indflyvning i forhold til en autorisationsordning, er jeg bekymret for, at vi får stillet nogle i den anden ende i en penibel situation, og det synes jeg ikke er ønskeligt.
Karen J. Klint (S), 2017-05-24:
Det har været drøftet på flere møder, hvor man har debatteret Togfonden DK, og der så man kun på løsningen med to elevatortårne på trappen, men det er faktisk muligt at få en niveaufri adgang til den ene perron ved at bruge den anden parkeringsplads ved stationen, og dermed er der kun behov for øget tilgængelig på den modsatte side.
Søren Søndergaard (EL), 2019-04-02:
I bemærkningerne til forslaget skriver hr. Holger K. Nielsen, at det er situationen på centrene i sig selv, som er den væsentligste kilde til mistrivsel for børnene, og at den mest effektive løsning ville være at oprette boliger til børnefamilierne uden for centrene, hvilket i parentes bemærket intet har med opholdstilladelse at gøre.
Mona Juul (KF), 2025-05-21:
For når der er blevet ansat 17.000 flere, og der ikke er nogen, der kan mærke nogen forskel, så er det faktisk på tide, at man går tilbage og se på, hvordan man kan gøre det bedre – det ville man gøre i en virksomhed, det ville du gøre i dit eget hjem, det ville du gøre i en hvilken som helst organisation, hvis det er sådan, at du kan se, at der nu er nogle ting, der stiger, og du ikke kan se forbedringen af det.
Helge Adam Møller (KF), 1998-01-30:
Men hvis der overhovedet ikke er noget flertal, og det har jeg jo i sidste uge og også igen i dag konstateret at der ikke er, så skulle pokker da sidde og bruge hundredvis og atter hundredvis af timer på at lave nogle detailforskrifter, som et flertal i Folketinget overhovedet ikke vil være med til.
Zenia Stampe (RV), 2024-04-05:
Altså, det er f.eks. en forening som Baba, der arbejder med – hvad kan man sige – nye manderoller, så det ikke er den undertrykkende patriarkalske far, men mere sådan nogle fædre, som vi andre måske ønsker at være eller være gift med, eller Bydelsmødre, som også arbejder med de her familier og miljøer.
Frank Jensen (S), 2001-10-24:
Jeg har fuld forståelse for, hvad der er hr. Albrechtsens ærinde i denne sag, nemlig at varetage grundlæggende retssikkerhedsprincipper, og at man ikke skal kunne udleveres til strafforfølgning for noget, man enten ikke har gjort, eller som det er stærkt tvivlsomt at man overhovedet kan sættes i forbindelse med.
Sophie Hæstorp Andersen (S), 2010-11-17:
Nu er det så kommet frem her i oktober, at Sundhedsministeriet har modtaget kritik fra Rigsrevisionen for ikke at have analyseret, om skattefrie sundhedsforsikringer giver kortere ventelister for alle, som er det krav, der er, i lovgrundlaget for den her skattefrihed.
Ellen Trane Nørby (V), 2017-05-17:
Men jeg håber sådan set på, at den proces, der har været, hvor alle også har haft mulighed for at komme til orde, gør, at vi kommer længst muligt i forhold til at få skabt en ny vejledning, som sikrer både en respektfuld og ordentlig inddragelse af parterne på området og transpersonerne, men som samtidig også tager højde for den komplekse faglighed, der kan være behov for skal være til stede i de her forløb.
Peter Hummelgaard (S), 2024-02-06:
Jeg har også noteret mig, at naalakkersuisoq for justitsområdet, Naaja H. Nathanielsen, for nylig har udtalt i AG, at det langt fra er problemfrit at etablere en offerrådgivning i Grønland, da der er brug for flere nye kræfter til opgaven.
Torsten Gejl (ALT), 2021-02-23:
Når vi f.eks. faktisk bruger 8 mia. kr. om året på at behandle ensomhed og vi kan få så mange, mange tusind mennesker til at komme sammen i tosomhed, så er det jo klart, at bare det vil være en stor besparelse, ud over de andre dynamiske effekter, som jeg har nævnt, som besparelser på hjemmepleje, når folk faktisk kan passe på hinanden.
Frank Aaen (EL), 2005-06-01:
Bekymrer det derfor ikke statsministeren, at det, vi ser i øjeblikket, er, at alle forsøg på at skabe et civilt, fredeligt Irak drukner i blod og vold, fordi der bl.a. er grupper, der bekæmper besættelsen, det synes jeg de gør på forskellig vis, noget er helt sikkert mindre sympatisk end andet.
Vibeke Peschardt (RV), 1998-10-27:
Til hr. Søren Kolstrup først: Om den fælles gennemførelse eller joint implementation, som man siger, og de fleksible instrumenter må jeg altså sige, at det er jo sådan i et internationalt samarbejde, at for at opnå et eller andet, bliver man nødt til at starte et sted og måske også et sted, hvor man ikke selv synes, det er optimalt.
Rune Lund (EL), 2017-10-11:
Der kan man jo se en af landets førende eksperter i politiret, Ib Lennart Henricson, som er ekstern lektor ved Juridisk Institut på Aarhus Universitet og har skrevet den kommenterede udgave af politiloven, sige, at der mangler hjemmel i politiloven til, at soldaterne kan udføre politiarbejde.
Kamal Qureshi (SF), 2006-02-24:
Og det er lidt det, jeg vil spørge hr. Søren Krarup om, for hvis nu vi skulle beskrive det efter de parametre, hr. Søren Krarup selv står for, vil det jo betyde, at for at være dansk skal man være imod menneskerettigheder, man skal være imod homoseksuelles rettigheder, man skal mene, at man skal være kristen for at være dansk – det er jo noget af det, som hr. Søren Krarup har udtalt i forskellige sammenhænge, nemlig at han mener, at for at være rigtig dansk skal man være medlem af folkekirken.
Elsebeth Gerner Nielsen (RV), 2003-04-25:
Det er ud fra en juridisk betragtning yderst fornuftigt, at det er sådan, at vi altså har en lovgivning, som gør, at vi er i stand til at tage højde for situationer, som oven i købet er tilbagevendende, så vi ikke har nødig at gå hen og lave særlovgivninger.
Søren Søndergaard (EL), 2025-10-24:
Løsningen på det er så at tage iranske flygtninge, som er flygtet fra mullahstyret i Iran, fordi de er bange for tortur, hvis de deltager i protesterne, eller er bange for at blive fanget, fordi de har deltaget i protesterne, og sætte dem på Kærshovedgård og tvinge dem til at tage frivilligt tilbage til mullahstyret.
Frank Aaen (EL), 2008-05-29:
Jeg må også sige, at det sætter et stort spørgsmålstegn ved grundlaget for den beslutning, der ellers er lagt op til at få truffet her i dag, når man læser Politiken her til morgen og får at vide, at de, der angivelig skulle have bedt om helikopterne, aldrig har bedt om dem - og har de bedt om helikoptere, har de bedt om nogle helt andre.
Karsten Hønge (SF), 2024-04-16:
Hvis nu regeringen ikke synes, at det nu er særlig passende at vedtage det her beslutningsforslag, har regeringen så gjort sig nogen tanker om, hvilken plan man så kunne lægge frem, som så kunne ende med en anerkendelse af Palæstina – i stedet for at sige alle de rigtige ting, som jeg faktisk synes at udenrigsministeren siger, men så alligevel sige, at det her ikke virker lige nu?
Anders Fogh Rasmussen (V), 2003-04-23:
Jeg kan da også sige, altså for så at gå over i det mere konkrete omkring den regionale arbejdsmarkedsindsats, at regeringen selvfølgelig er meget opmærksom på dette med, at hvis en egn kommer ud i særlige vanskeligheder, fordi en stor virksomhed må lukke helt eller delvis eller omlægge sin produktion, eller hvad der nu kan blive tale om, at man så kan sætte ind målrettet med midler fra den regionale arbejdsmarkedsindsats i det pågældende område.
Susie Jessen (DD), 2025-05-07:
For nogle ender det desværre, som det gjorde for 14-årige Sonay, der blev smidt i havnen i Præstø, eller som det gjorde for den 27-årige syrisk-kurdiske Huda Ali Ahmad fra Fyn, der blev lokket med til Syrien og blev stenet ihjel af sin mand, fordi hun bare gerne ville skilles, eller som det gjorde for den dansk-pakistanske Ghazala Khan, der blev dræbt foran Slagelse Banegård af sin egen bror, fordi hun havde valgt en mand med hjertet.
Pernille Vigsø Bagge (SF), 2005-03-10:
Vi vil være optaget af det samme, dels at stille spørgsmål, dels af, at ministeren yder teknisk hjælp til det ændringsforslag, der sikkert bliver behov for for at sikre, at man ikke uretmæssigt kommer til at ramme pårørende, der ikke har lod eller del i unddragelsen.
Inge Refshauge (DF), 1999-11-11:
Men vi skal jo være realistiske, og vi ved godt, hvad det koster kommunerne at give den garanti, men vi er en lille smule bange for, at det her bliver en blankocheck til kommunerne, for at de efter år 2002 fortsat kan forhøje med 1 pct. I Dansk Folkeparti er vi tilfredse med, at fripladserne for de dårligst stillede forældre bliver fastholdt, ligeledes at de delvise fripladser ikke er omfattet af forhøjelsen, som på et eller andet tidspunkt muligvis kunne kræves af disse forældre.
Lisbeth Bech Poulsen (SF), 2013-12-13:
Her imødegår vi med forslaget også bl.a. de internationale ratingbureauers krav om at håndtere refinansieringsrisikoen, så det understøtter den finansielle stabilitet, og vi har jo masser af ministre, som i EU-regi prøver at udbrede kendskabet til dansk realkredit, og det er jo en kamp op ad bakke.
Orla Hav (S), 2022-03-01:
Det er min overbevisning, at vi skal inspirere til at anvende disse specialfunktioner, som allerede er lagt ind i almindelige computere, og jo mere vi tager disse i anvendelse, jo hurtigere vil der blive udviklet flere og stadig mere sofistikerede løsninger til gavn for adgangen for grupper, som har særlige behov.
Helge Adam Møller (KF), 1999-11-25:
Hvorfor siger man ikke det, som vi har foreslået adskillige gange: Når det hos børn i 3-års-alderen kan konstateres, at de ikke kan ét ord dansk, selv om de har boet her siden deres fødsel, kan kommunen med loven i hånd sige: De børn skal i børnehave for at lære det danske sprog og for at blive integreret i den kultur, de normer og det samfund, de skal være en del af i fremtiden.
Peter Brixtofte (V), 1998-06-04:
Hele samspillet, som skatteministeren er inde på, berørte vi jo i en forespørgselsdebat for et par år siden, hvor vi netop kiggede på samspillet mellem skatter og offentlige ydelser for pensionister, og hvor vi netop kunne have fået beregnet, at der er mange, som har sparet op til deres pension, og som får inddraget den ekstra pension næsten 100 pct., ved at de betaler mere i skat, mister et pensionstillæg, mister i varmetillæg osv., osv.
Mikkel Bjørn (DF), 2026-02-25:
Så kommer vi til det spørgsmål, som jeg var ved at læse op før, og det er: Hvad er ministerens holdning til, at det – som i Helsingør – er muligt at opføre en moské under påskud af at være et tværreligiøst og tværetnisk kulturcenter, som ifølge lokalplanens formuleringer skulle rumme »internetcafé, bordspil, let servering«, »amatørteater«, »danseforestillinger« og »debat«, når det i realiteten viser sig, at der er tale om en fuldt fungerende moské med religiøs hovedfunktion og islamisk forkyndelse som sit primære formål?
John Dyrby Paulsen (S), 2008-11-20:
Der er specielt med hensyn til det meget store provenutab meget store betænkeligheder, og det er jo den ganske almindelige skatteyder, den ganske almindelige skatteborger, der skal betale for det her provenutab på over 1 mia. kr., og det siger sig selv, at det er vi ikke meget for - nærmest tværtimod.
Line Barfod (EL), 2002-10-31:
Så sagde ministeren, at de 1,5 mia. kr. i lykkeposen er givet til mere patientbehandling, men problemet er jo netop, at de ikke er givet generelt til patientbehandling, at de er givet så specifikt og på sådanne vilkår, at meget få kan få del i dem.
Sólbjørg Jakobsen (LA), 2023-11-14:
Jeg kan ikke forstå, hvordan man kan stå ved, at man før har sagt, at man er glad for at bo i et land, hvor man har frihed – selv om der måske er andre, der bruger den frihed på en måde, man ikke selv synes er fornuftig – og at man så står og siger, at det ikke betyder noget, og at det her er et lillebitte forslag.
Lea Wermelin (S), 2018-04-18:
Hvis man nu skulle gøre, som hr. Joachim B. Olsen skriver i sin overskrift, nemlig gøre noget for kassedamen, så ville det jo være meget nærliggende for regeringen at hæve arveafgiften for de mest velstillede til gengæld for at hæve bundgrænsen, hvilket jo målrettet kunne komme dem med den mindste arv til gavn?
Margrethe Vestager (RV), 2011-12-07:
Når jeg undrer mig lidt over det, som spørgeren siger, er det jo bl.a., fordi vi i vores udligningssystem sådan set forsøger at gøre det muligt for kommuner, hvis de tager fuldstændig identiske beslutninger, at have et nogenlunde ensartet serviceniveau.
Finn Sørensen (EL), 2014-05-08:
Jeg vil bare sige, at i lige nøjagtig det her spørgsmål gør det jo ingen forskel, hvilken regering der sidder, for der er ikke nogen blandt de forenede japartier, som nok skal blive forenet igen, der vil antaste EU's indgreb i den danske velfærds-og arbejdsmarkedsmodel.
Søren Egge Rasmussen (EL), 2019-12-18:
Så jeg vil gerne høre ordføreren, om SF er parat til at hjælpe landbruget og hjælpe regeringen, så der kan aftales en øget indsats, som supplerer de gode gerninger med at udtage lavbundsarealer i finansloven med en indsats omkring landbrugsstøttemidler.